stanford-oval/wikipedia huggingface dataset:
Big Brother 2011

Big Brother 2011 oli Big Brother -tositelevisioformaatin suomalaisen version seitsemäs tuotantokausi. Kausi alkoi 30. elokuuta 2011 ja päättyi 11. joulukuuta kestäen ennätykselliset 104 päivää. Kauden voitti Janica.
Kauden avausjakso esitettiin suorana maksullisella Big Brother 24/7 -televisiokanavalla sekä internetpalvelussa. Subilla kauden avausjakso esitettiin seuraavana päivänä. Hakutilaisuudet järjestettiin toukokuussa 2011 Helsingissä, Turussa ja Tampereella. Tämän lisäksi tällä kaudella oli mahdollista hakea asukkaaksi myös Internetin kautta.
Ohjelman tuotantoyhtiöksi vaihtui seitsemännelle tuotantokaudelle Endemol Finland Oy. Edellisenä kautena tuotantoyhtiönä toimi Metronome Film & Television Oy. Ohjelman tuottajana toimii kuitenkin edelleen Mikko Räisänen ja pääohjaajana Kim Sainio. Kauden juonsivat edellisen kauden tapaan Susanna Laine ja Elina Viitanen. Ennen kauden alkamista televisiossa esitettiin dokumentit Missä he ovat nyt? ja Asukkaaksi taloon?.
Tälle kaudelle talon sääntöihin tuli muutoksia, esimerkiksi juoniminen oli sallittu. Asukkaat saivat keskustella vapaasti nimeämisistä, mutta eivät jo antamistaan nimeämispisteistä.
Uudistetussa talossa on sisällä lintuhäkki ja marsuhäkki talon terassilla. Sääntörikkomuksen tehnyt tai tottelematon asukas voidaan sulkea rangaistukseksi häkkiin. Tänä vuonna talossa on myös Pesä-niminen huone, johon mennään sisään matalasta pyöreästä aukosta. Pesässä voi olla kerralla joko kaksi tai kolme asukasta.
Kauden ensimmäinen lähetys keräsi 487 000 katsojaa, mikä on kolmasosa vähemmän kuin edellisenä tuotantokautena. Finaalilähetys keräsi keskimäärin lähes 600 000 katsojaa, ja voittajan ratketessa katsojia oli yli 700 000. Kauden Big Brother Talk Show -lähetykset keräsivät viikoittain keskimäärin 470 000 katsojaa, päälähetyksiä katsoi keskimäärin 310 000 katsojaa ja Big Brother Extra -lähetyksiä 160 000 katsojaa.
Ensimmäistä kertaa Suomen Big Brotherin historiassa juontaja vieraili asukkaana talossa. Kauden 70. päivänä Elina Viitanen siirtyi Big Brother Extran aikana päiväkirjahuoneen kautta taloon. Hän poistui talosta 74. päivänä. Vierailuaikanaan Viitanen juonsi Big Brother Extra -lähetykset talon päiväkirjahuoneesta, lisähuoneesta ja Pesästä.
Asukkaat

| Asukkaan tiedot (nimi, ikä, asuinpaikka) | Saapui taloon | Poistui talosta | Poistumisen  syy |
| --- | --- | --- | --- |
| Janica Kortman (30), Kirkkonummi | päivä 1 | päivä 104 | Voittaja |
| Mikael Perttula (23), Vantaa | päivä 1 | päivä 104 | Toinen |
| Suvi Pehkonen (34), Helsinki | päivä 1 | päivä 104 | Kolmas |
| Tanja Westerlund (23), Espoo | päivä 1 | päivä 104 | Neljäs |
| Ben Grundström (22), Vantaa | päivä 1 | päivä 104 | Viides |
| Sebastian Tynkkynen (22), Oulu | päivä 1 | päivä 97 | häätö |
| Netta Koskinen(25), Raisio | päivä 13 (päivä 63) | (päivä 17)  päivä 90 | poistettu  häätö |
| Rami Hietaharju (32), Ylöjärvi | päivä 48 | päivä 83 | häätö |
| Annika Niemi (23), Espoo | päivä 1 | päivä 76 | häätö |
| Veera Utriainen (21), Tampere | päivä 13 | päivä 76 | häätö |
| Elina Viitanen (27), Helsinki  | päivä 70 | päivä 74 | poistunut |
| Stefan Andersson (39), Porvoo | päivä 1 | päivä 69 | häätö |
| Matti Hallamaa (28), Helsinki | päivä 48 | päivä 62 | häätö |
| Siv Anita Aurstad (24), Trondheim, Norja | päivä 53 | päivä 62 | Palasi Norjan Big Brotheriin |
| Terhi Hautala (24), Vantaa | päivä 1 | päivä 55 | häätö |
| Salar Moraweji (20), Turku | päivä 1 | päivä 48 | häätö |
| Amanda Harkimo (20), Sipoo | päivä 3 | päivä 41 | häätö |
| Minna Mononen (20), Joensuu | päivä 1 | päivä 34 | häätö |
| Tamer Karabulut (26), Vantaa | päivä 1 | päivä 27 | häätö |
| Oskar Elmgren (33), Espoo | päivä 1 | päivä 20 | häätö |
| Liana Enckell (21), Helsinki | päivä 13 | päivä 17 | poistettu |
| Kaisa Metso (26), Tampere | päivä 13 | päivä 17 | poistettu |
| Tia Kiuru (21), Vantaa | päivä 1 | päivä 3 | karkasi |
Viikkotehtävät

| Viikko | Tehtävän nimi | Vedonlyönti- prosentti | Tulos |
| --- | --- | --- | --- |
| 1 | Pujottelu | 99 % | Onnistui |
| 2 | Kukkia ja mehiläisiä | 99 % | Onnistui |
| 3 | Selviytymistarina | 99 % | Onnistui |
| 4 | Valeviikkotehtävä: Ninjat  Salatehtävät: rahojen piilottaminen (Salar) ja etsintä (Sebastian), joista jälkimmäinen oli varsinainen viikkotehtävä | 99 % | Onnistui |
| 5 | Karavaanarit | 99 % | Epäonnistui |
| 6–7 | Taivas ja helvetti | 99 % | Taivas epäonnistui Helvetti onnistui |
| 8 | Maailman huipulla | 99 % | Onnistui |
| 9 | Television orjat | 99 % | Onnistui |
| 10 | Käytöskukka | 99 % | Epäonnistui |
| 11 | Kriittinen massa | 99 % | Onnistui |
| 12 | Liikkeellä | 99 % | Onnistui |
| 13 | Avaruus, tuo vihoviimeinen  kartoittamaton korpimaa | 99 % | Onnistui |
| 14 | (Valeviikkotehtävä: Nuoruutenne savotta) Tonttupaja | (99 %) 25 % | Onnistui |
| 15 | Te viihdytätte meitä (yksilötehtävä) | – | – |
Oljenkorsikilpailut

Asukkaat antavat toisilleen nimeämispisteitä ja eniten nimeämispisteitä saaneet asukkaat joutuvat oljenkorsikilpailuun. Kilpailun voittaja saa vaihtaa yhden nimetyistä asukkaista – joko itsensä tai jonkun muun – toiseen asukkaaseen, joka joutuu häätöäänestykseen. Vaihto oli pakko tehdä.
| Viikko | Kilpailun nimi | Voittaja |
| --- | --- | --- |
| 3 | Sähköshokkipeli | Tamer |
| 4 | Jäätelön syönti kuumalla  penkillä istuen | Tanja |
| 6 | Viimeinen tanssi | Terhi |
| 9 | Trukkilastaus | Annika |
| 10 | Matikkapatikka | Tanja |
Kansainvälinen asukasvaihto

21. lokakuuta 2011 Janica lähetettiin asukasvaihtoon Norjan Big Brotheriin Tukholmaan. Vastaavasti Norjan Big Brotherista tuli Suomeen Siv Anita, joka meni taloon perjantain Big Brother Extran aikana.
Nimeämistaulukko > Poikkeukset nimeämisissä

Viikot 1–2: Häätöäänestystä ei järjestetty, vaan yksi asukkaista äänestettiin suoraan finaaliviikolle. Äänestyksen voitti Mikael. Asukkaille kerrottiin finaaliviikkoäänestyksen tuloksesta vasta viikolla 7 (14.10.2011).
Viikko 4: Salar joutui suoraan häätöäänestykseen toistuvien sääntörikkomusten vuoksi. Tästä syystä hän ei saanut antaa nimeämispisteitä tai osallistua oljenkorsikilpailuun. Oljenkorsikilpailun voittanut Tanja ei saanut vaihtaa Salaria pois häätöäänestyksestä.
Viikko 5: Tällä viikolla ei käyty oljenkorsikilpailua.
Viikko 7: Tällä viikolla katsojat nimesivät häätöehdokkaat, ja asukkaat päättivät varsinaisen häädön kahden eniten ääniä saaneen asukkaan kesken. Häätäminen tapahtui kasvotusten suorassa Big Brother Talk Show -lähetyksessä.
Viikko 8: Tällä viikolla automaattisesti finaalissa olevaa Mikaelia, asukasvaihtoon lähtenyttä Janicaa ja uusia asukkaita Ramia eikä Mattia ei saanut nimetä. Myöskään Matti ja Rami eivät antaneet nimeämispisteitä.
Viikko 9: Matti joutui suoraan häätöäänestykseen sääntörikkomuksen vuoksi.
Viikko 10: Suvi ja Annika joutuivat suoraan häätöäänestykseen epäonnistuttuaan Seis-tehtävässä. Maanantaina taloon tullutta Nettaa, sekä automaattisesti finaalissa olevaa Mikaelia ei saanut nimetä.
Viikko 11: Nimeämisiä eikä oljenkorsikilpailua järjestetty, koska Mikael, Sebastian, Suvi, Annika ja Veera joutuivat suoraan häätöäänestykseen epäonnistuttuaan Seis-tehtävässä. Häätöäänestyksessä häädettiin poikkeuksellisesti kaksi asukasta.
Viikko 12: Järjestettiin käänteinen äänestys, jossa katsojat nimesivät ja kolme vähiten ääniä saanutta joutuivat häätöäänestykseen. Näistä asukkaat joutuivat häätämään yhden.
Viikko 14: Talon asukkaita odotti julkiset nimeämiset.
Viikko 15: Päätösviikolla ei käyty nimeämisiä.
Aiheesta muualla

Big Brotherin 7. tuotantokauden kotisivut
Big Brother
| --- | --- |
Big Brother Suomi:  1 (2005) | 2 (2006) | 3 (2007) | 4 (2008) | 5 (2009) | 6 (2010) | 7 (2011)  | 8 (2012) | Julkkis Big Brother (2013) | 10 (2014) | 11 (2019) | 12 (2020) | Big Brother Vip (2021) | 14 (2021) | 15 (2022)
Eurooppa:  Albania | Belgia | Bulgaria | Kroatia | Tšekki | Tanska | Ranska | Saksa | Kreikka | Unkari | Italia | Hollanti | Norja | Puola | Portugali | Romania | Venäjä | Slovakia | Slovenia | Espanja | Ruotsi | Ruotsi ja Norja | Sveitsi | Iso-Britannia ja Irlanti | Ukraina | Entinen Jugoslavia
Afrikka:  Afrikka | Nigeria | Etelä-Afrikka
Amerikka:  Argentiina | Brasilia | Québec | Kolumbia | Ecuador | Meksiko | Pacific | USA
Australia ja Aasia:  Arabia | Australia | Intia | Indonesia | Israel | Filippiinit | Thaimaa
Lesley Ugochukwu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lesley Chimuanya Ugochukwu
Syntymäaika: 26. maaliskuuta 2004 (ikä 20)
Syntymäpaikka: Rennes, Ranska
Pelipaikka: puolustava keskikenttä
Pituus: 191 senttimetriä
Seura
Seura: Southampton (lainalla Chelseasta)
Junioriseurat
2010–2011: ASPTT Rennes
2011–2012: CPB Nord Ouest Foot
2012–2021: Stade Rennais
Seurat
| Vuodet | Seura | O | (M) |
| 2021–2023 | Stade Rennais | 47 | (1) |
| 2023– | Chelsea | 12 | (0) |
Maajoukkue
| 2021– | Ranska U18 | 9 | (1) |
| 2022– | Ranska U19 | 9 | (2) |
| 2023– | Ranska U21 | 6 | (0) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2024.  Maajoukkueuran tilastot päivitetty 25. kesäkuuta 2024.
Lesley Chimuanya Ugochukwu (s. 26. maaliskuuta 2004 Rennes, Ranska) on ranskalainen jalkapalloilija, joka edustaa Englannin Valioliigassa pelaavaa Southamptonia lainalla saman sarjan Chelseasta. Hän on pelannut useissa Ranskan nuorisomaajoukkueissa. Hän on pelipaikaltaan puolustava keskikenttäpelaaja.
Ugochukwu teki ammattilaisdebyyttinsä tulemalla Stade Rennaisin joukkueessa vaihdosta kentälle 89. peliminuutilla Ligue 1:n 34. kierroksen ottelussa Dijonia vastaan huhtikuussa 2021. Hän pelasi Rennaisissa kaikkiaan 47 Ranskan pääsarjaottelua ja teki yhden maalin. Eurooppa-liigassa hän pelasi seitsemän ja Konferenssiliigassa kolme ottelua. Elokuussa 2023 Chelsea hankki hänet 27 miljoonan euron siirtokorvauksella ja seitsemän vuoden sopimuksella. Hän pelasi avauskaudellaan 12 valioliigaottelua, ja oli hamstring-vamman vuoksi viisi kuukautta kentiltä sivussa.
Ugochukwu on pelannut Ranskalle alle 18-, 19- ja 21-vuotiaiden maajoukkueissa. Ranskan alle 18-vuotiaiden maajoukkueessa hän on tehnyt yhdeksässä ottelussa yhden maalin Algeriaa vastaan ja alle 19-vuotiaiden maajoukkueessa hän on niin ikään yhdeksässä ottelussa kaksi maalia Suomea ja Kazakstania vastaan.
Ugochukwulla on myös Nigerian kansalaisuus, ja hän on entisen jalkapallopuolustajan Onyekachi Apamin veljenpoika.
Yleisurheilu kesäolympialaisissa 2008

| Yleisurheilu  kesäolympialaisissa 2008 > Pikajuoksut |
| --- | --- | --- | --- | --- |
| 100 m |   | Miehet |   | Naiset |
| 200 m |  | Miehet |  | Naiset |
| 400 m |  | Miehet |  | Naiset |
| 100 m aidat |  |  |  | Naiset |
| 110 m aidat |  | Miehet |  |  |
| 400 m aidat |  | Miehet |  | Naiset |
| 4×100 m viesti |  | Miehet |  | Naiset |
| 4×400 m viesti |  | Miehet |  | Naiset |
Kestävyyslajit
| 800 m |  | Miehet |  | Naiset |
| 1500 m |  | Miehet |  | Naiset |
| 5000 m |  | Miehet |  | Naiset |
| 10000 m |  | Miehet |  | Naiset |
| 3000 m esteet |  | Miehet |  | Naiset |
| Maraton |  | Miehet |  | Naiset |
| 20 km kävely |  | Miehet |  | Naiset |
| 50 km kävely |  | Miehet |  |  |
Hypyt ja heitot
| Pituushyppy |  | Miehet |  | Naiset |
| Kolmiloikka |  | Miehet |  | Naiset |
| Korkeushyppy |  | Miehet |  | Naiset |
| Seiväshyppy |  | Miehet |  | Naiset |
| Kuulantyöntö |  | Miehet |  | Naiset |
| Kiekonheitto |  | Miehet |  | Naiset |
| Keihäänheitto |  | Miehet |  | Naiset |
| Moukarinheitto |  | Miehet |  | Naiset |
Moniottelut
| Seitsenottelu |  |  |  | Naiset |
| Kymmenottelu |  | Miehet |  |  |
Vuoden 2008 kesäolympialaisten yleisurheilukilpailut käytiin 15.–24. elokuuta Pekingin kansallisstadionilla.
Dopingtapaukset Pekingin olympialaisten yleisurheilussa

Pekingin olympialaisissa otettiin 4 800 dopingnäytettä, jotka säilöttiin kahdeksaksi vuodeksi mahdollista myöhempää uusintatutkimista varten. Pakastettuja näytteitä uudelleentutkittiin kehittyneemmillä testeillä ensimmäisen kerran vuonna 2009 ja toisen kerran 2016. Kaikkiaan 1 053 säilöttyä näytettä tutkittiin uudelleen. Uusintatutkimusten perusteella 65 urheilijan suoritukset hylättiin, heistä 30 oli yleisurheilijoita ja näistä 16 mitalisteja.
Lajit ja mitalistit > Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 7 | 10 | 8 | 25 |
| 2 |  Kenia | 6 | 4 | 6 | 16 |
| 3 |  Jamaika | 5 | 4 | 2 | 11 |
| 4 |  Venäjä | 5 | 1 | 4 | 10 |
| 5 |  Etiopia | 4 | 2 | 1 | 7 |
| 6 |  Kuuba | 2 | 1 | 3 | 6 |
| 7 |  Belgia | 2 | 0 | 0 | 2 |
| 8 |  Iso-Britannia | 1 | 2 | 5 | 8 |
| 9 |  Australia | 1 | 2 | 1 | 4 |
| 9 |  Ukraina | 1 | 2 | 1 | 4 |
| 11 |  Norja | 1 | 1 | 0 | 2 |
| 11 |  Puola | 1 | 1 | 0 | 2 |
| 11 |  Trinidad ja Tobago | 1 | 1 | 0 | 2 |
| 11 |  Uusi-Seelanti | 1 | 1 | 0 | 2 |
| 15 |  Brasilia | 1 | 0 | 2 | 3 |
| 16 |  Italia | 1 | 0 | 1 | 2 |
| 17 |  Kamerun | 1 | 0 | 0 | 1 |
| 17 |  Panama | 1 | 0 | 0 | 1 |
| 17 |  Portugali | 1 | 0 | 0 | 1 |
| 17 |  Romania | 1 | 0 | 0 | 1 |
| 17 |  Slovenia | 1 | 0 | 0 | 1 |
| 17 |  Tšekki | 1 | 0 | 0 | 1 |
| 17 |  Viro | 1 | 0 | 0 | 1 |
| 24 |  Valko-Venäjä | 0 | 2 | 1 | 3 |
| 25 |  Nigeria | 0 | 2 | 0 | 2 |
| 26 |  Kiina | 0 | 1 | 3 | 4 |
| 27 |  Ranska | 0 | 1 | 2 | 3 |
| 28 |  Bahama | 0 | 1 | 1 | 2 |
| 28 |  Marokko | 0 | 1 | 1 | 2 |
| 30 |  Ecuador | 0 | 1 | 0 | 1 |
| 30 |  Etelä-Afrikka | 0 | 1 | 0 | 1 |
| 30 |  Japani | 0 | 1 | 0 | 1 |
| 30 |  Kazakstan | 0 | 1 | 0 | 1 |
| 30 |  Kroatia | 0 | 1 | 0 | 1 |
| 30 |  Latvia | 0 | 1 | 0 | 1 |
| 30 |  Saksa | 0 | 1 | 0 | 1 |
| 30 |  Sudan | 0 | 1 | 0 | 1 |
| 38 |  Kanada | 0 | 0 | 2 | 2 |
| 39 |  Liettua | 0 | 0 | 1 | 1 |
| 39 |  Suomi | 0 | 0 | 1 | 1 |
Aiheesta muualla

Kansainvälisen Olympiakomitean tulostietokanta
Kuvia tai muita tiedostoja aiheesta Yleisurheilu kesäolympialaisissa 2008 Wikimedia Commonsissa
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Yleisurheilu olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Prabowo Subianto

Prabowo vuonna 2024.
Prabowo Subianto Djojohadikusumo (s. 17. lokakuuta 1951 Jakarta) on indonesialainen kenraali ja poliitikko, josta tuli lokakuussa 2024 Indonesian presidentti. Sitä ennen hän oli toiminut puolustusministerinä. Prabowo teki myös pitkän uran Indonesian asevoimissa ja johti sen erikoisjoukkoja Kopassusta. Häntä ja ryhmää on syytetty ihmisoikeusrikoksista Itä-Timorissa, ja hän lähti vapaaehtoiseen maanpakoon 1998, kun Kopassus oli kaapannut ja kiduttanut Suharton poliittisia vastustajia. Pravowo palasi Indonesiaan 10 vuotta myöhemmin ja on ollut sen jälkeen kolmesti ehdolla presidentiksi.
Nuoruus ja opiskelu

Prabowon isoisä oli Indonesian ensimmäisen valtionpankin perustaja ja Indonesian itsenäisyysliikkeen merkittävä jäsen. Hänen isänsä Sumitro Djojohadikusumo oli johtava taloustieteilijä, joka toimi valtiovarainministerinä, kauppaministerinä ja tutkimusministerinä hallituksessa. Prabowo oli naimisissa Indonesian toisen presidentin Suharton tyttären kanssa.
Prabowo asui ison osan lapsuudestaan ulkomailla, sillä hänen isänsä oli kääntynyt valtion johtoa vastaan. Perhe joutui muuttamaan siksi maanpakoon ja palasi Indonesiaan 1967, kun Suhartosta tuli presidentti. Prabowo valmistui 1974 Indonesian sotilasakatemiassa ja aloitti sen jälkeen lähes 30 vuotta kestäneen sotilasuransa.
Sotilasura

Prabowo valittiin 1976 Indonesian asevoimien erikoisjoukkoihin Kopassukseen. Hän johti joukkoja, joka toimi 1980- ja 1990-luvuilla Itä-Timorissa. Ihmisoikeusjärjestöt ovat syyttäneet Prabowoa ihmisoikeusrikkomuksista Itä-Timorin miehitysaikana. Hän on kiistänyt väitteet, mutta hän sai monien muiden Kopassuksen jäsenten kanssa epäilyjen takia matkustuskiellon Yhdysvaltoihin, joka kumottiin vasta 2020.
Prabowo vapautettiin palveluksesta 1998, kun Kopassus oli kidnapannut ja kiduttanut Suharton poliittisia vastustajia. Vuoden aikana kaapatuista 22 aktivistista 13 oli edelleen vuonna 2024 kateissa. Monet Kopassuksen sotilaat saivat tapahtumasta tuomion, mutta Prabowoa tuotu oikeuteen. Tämä kuitenkin lähti vapaaehtoiseen maanpakoon Jordaniaan.
Politiikassa

Prabowo palasi 2008 Indonesiaan ja oli perustamassa Gerindra-puoluetta. Hän oli presidentinvaaleissa 2009 varapresidenttiehdokkaana entisen presidentin Megawati Sukarnoputrin kampanjassa.
Prabowo oli ehdolla Indonesian presidentinvaalissa vuonna 2014. Hän kampanjoi kansallismielisenä voimahahmona, joka lupasi muun muassa palauttaa uuden järjestyksen autoritaarisen hallintomuodon. Prabowo epäili joukkohuijausta, ja päätti vetäytyä kisasta kesken ääntenlaskennan. Myöhemmin hän kertoi vetäytyvänsä pois vain äänestyksestä, ei peruvansa ehdokkuuttaan, mikä olisi maan lakien vastaista. Hän asettui ehdolle uudelleen vuonna 2019 ja epäili jälleen vilppiä ääntenlaskennassa. Vilppiepäilyt synnyttivät Jakartassa levottomuuksia, joissa kuoli kahdeksan ihmistä.
Vuonna 2019 Prabowo nimettiin puolustusministeriksi. Valinta oli yllättävä, sillä presidetti Joko Widodo oli Prabowon poliittinen vastustaja. Tämä oli puolustusministerinä johdolle kuuliainen, ja hallitus muun muassa tiukensi otettaan joistakin islamistiryhmistä, jotka olivat tukeneet Prabowoa.
Prabowo asettui vuonna 2024 jälleen ehdolle presidentinvaaliin ja oli jo ensimmäisten epävirallisten laskentojen perusteella vahvoilla uudeksi presidentiksi. Prabowo oli valinnut varapresidenttiehdokkaakseen Widodon pojan Gibran Rakabuming Rakan. Widodo oli presidenttinä suosittu, sillä hänen kannatuslukunsa oli yli 70 prosentissa. Gibranin valinta varapresidentiksi oli jo melko selkeä osoitus siitä, että Prabowosta tulisi Widodon seuraaja. Prabowo valittiinkin presidentiksi saatuaan 58,59 prosenttia äänistä, ja hän vannoi virkavalansa 20. lokakuuta.
Ubuntu Touch

| Ubuntu Touch |
| --- | --- |

 Ubuntu Touchin valikko
Kehittäjä:  Canonical Ubuntu-yhteisö The Carrier Advisory Group UBports Foundation
Ohjelmointikielet:  HTML5, C, C++, QML
Tuoteperhe:  Unixin kaltainen käyttöjärjestelmä
Toiminnallinen tila:  aktiivinen
Viimeisin vakaa versio:  14.09 RTM (2015)
Tuetut kielet:  monikielinen
Lähdekoodimalli:  avoin lähdekoodi
Lisenssi:  GNU GPL ja muita lisenssejä
Aiheesta muualla
Verkkosivusto
Infobox OKNimi-testi OK: 
Ubuntu Touch on älypuhelimille suunniteltu mobiilikäyttöjärjestelmä. Käyttöjärjestelmä julkaistiin 2. tammikuuta 2013 ja sitä esiteltiin CES 2013 -tapahtumassa 8.–11. tammikuuta 2013. Alkuperäinen kehittäjä oli Canonical jolta se on siirtynyt UBports Foundationille.
Historia

Ubuntu Phone julkaistiin 2. tammikuuta 2013 kello 19 Suomen aikaa. Kolme päivää ennen julkaisua Ubuntun kotisivuilla julkaistiin aikalaskuri. Laskurissa sanottiin "So close, you can almost touch it" (suom. Niin lähellä, että voit melkein koskettaa sitä) ja sen ulkonäkö viittasi johonkin kosketusnäyttökäyttöliittymään liittyvään julkaisuun.
Huhtikuussa 2017 Canonical ilmoitti lopettavansa Ubuntu Touchin kehittämisen, jonka jälkeen Canonical siirsi lähdekoodit UBports Foundationille.
Ominaisuudet

Ubuntu Touch perustuu Ubuntu-käyttöjärjestelmään, käyttäen omaa versiotaan Unity-käyttöliittymästä. Sen käyttöliittymä on luotu Qt- ja QML-tekniikoilla. Ohjelmistot asennetaan Ubuntu Phonea varten mukautetulla APT-paketinhallinnalla. Ubuntulle luodut sovellukset eivät ole suoraan ladattavissa Ubuntu Phonelle. Ubuntu Phonen pitäisi toimia kaikissa Android-pohjaisissa älypuhelimissa.
Ubuntu Phonen sovellukset kehitetään pääsääntöisesti Qt:llä, mutta myös monet muut kehitysympäristöt, kuten HTML5 ovat hyvin tuettuja. HTML5-sovellukset voivat tulevaisuudessa käyttää järjestelmän toimintoja (kuten ilmoituksia) kaikissa Ubuntun laiteversioissa, mikä mahdollistaa HTML5-sovellusten integroimisen käyttöliittymään helposti.
Ubuntu Phonessa ei ole lainkaan lukitusnäkymää, sillä sitä on pidetty tarpeettomana. Tarvittaessa puhelimen voi kuitenkin lukita salasanalla. Lukitusnäkymän sijasta käyttöjärjestelmässä on tervehdysnäkymä. Se elää käyttäjän mukaan näyttämällä animoidun ympyrän sisällä erilaisia tietoja ja päivityksiä.
Puhelin muuttuu täysveriseksi työpöytäkäyttöjärjestelmäksi asettamalla se telakkaan. Telakkaan kytketty laite tarjoaa täydellisen työpöytäkokemuksen ja mahdollistaa jopa ARM-pelien pelaamisen tietokonekäyttöliittymässä.
Käyttöliittymä

Järjestelmän perusidea on toimintojen ohjaileminen pyyhkäisemällä sormella näytön reunoista. Pyyhkäisemällä vasemmasta reunasta sisäänpäin avautuu käynnistin ja isommalla pyyhkäisyllä pääsee takaisin aloitusnäkymään. Käynnistimeen kiinnitettävien sovellusten määrää ei ole rajoitettu. Aloitusnäkymä on pystysuunnassa liikuteltava näkymä, josta pääsee käsiksi kaikkiin sovelluksiin, yhteystietoihin ja tiedostoihin. Aloitusnäkymä vastaa pitkälti työpöydän Unity-valikkoa.
Näytön yläreunasta pyyhkäisemällä avautuu Androidin, Symbianin ja iOS:n kaltainen ilmoituskeskus, jota on kuitenkin kehitetty merkittävästi eteenpäin. Siinä on monia "välilehtiä" joiden kautta suurin osa päivittäisistä asetusten vaihdoista voidaan hoitaa. Välilehtien välillä vaihdetaan liikuttamalla sormea vaakasuunnassa.
Ubuntu Phonessa on kattavat moniajotoiminnot. Sovelluksia ei varsinaisesti suljeta. Edelliseen sovellukseen pääsee pyyhkäisemällä oikeasta reunasta. Sovellusten välillä voi liikkua myös vasemmasta reunasta esiin vedettävällä käynnistimellä. Alareunasta pyyhkäisemällä avautuu sovelluksen valikkotoiminnot. Näiden pyyhkäisytoimintojen ansiosta Ubuntu Phonen sovellukset ovat valmiiksi koko näytön sovelluksia.
Saatavuus

Käyttöjärjestelmä julkaistaan yksittäisille Android-laitteille alkuvuoden 2013 aikana. Canonical on esitellyt puhelimen toimintaa Samsung Galaxy Nexus -puhelimella. Se on mahdollista asentaa myös muihin laitteisiin. Meizu ja BQ ovat ilmoittaneet julkaisevansa Ubuntu phonella esiasennetun puhelimen.
Vastaanotto

CNN:n toimittaja Adrian Covert ennusti julkaisupäivänä 2. tammikuuta 2013, että käyttöjärjestelmä ei tule yleistymään Androidin ja Applen hallitsemilla älypuhelinmarkkinoilla, joiden takana on uskollinen käyttäjä- ja kehittäjäkunta. Jos ollaan realistisia, jopa Windows Phone ja BlackBerry 10 ovat parempia vaihtoehtoja kolmanneksi ekosysteemiksi. Parhaimmillaan Ubuntusta saattaisi tulla kehitysympäristö rahaa säästäville yrityksille.
OMG Ubuntu -julkaisun Joey Sneddon tyrmäsi Covertin mielipiteet. Hän pitää esimerkiksi telakkaominaisuutta innovatiivisena. Canonicalin toimitusjohtaja Mark Shuttleworth viittasi Ubuntu Phonen hakevan markkinaosuuksia "uusilta markkinoilta".
Tilanne vuonna 2017

Tällä hetkellä Ubuntu Phonen kehitystyö on keskeytetty toistaiseksi.
King (Tekken)

King on kahden eri kuvitteellisen hahmon nimi Tekken-pelisarjassa. Innoitus hahmoon syntyi japanilaisesta ammattilaispainijasta Tiger Maskista ja meksikolaisesta painijasta Fray Tormentasta. Tormenta sattui olemaan katolilainen pappi, josta tuli naamioitu painija avustaakseen orpokotia.
King I

| King I |
| --- | --- |
 King I Tekken 2 -pelissä
Luoja(t):  Namco
Ensi- esiintyminen:  Tekken
Henkilötiedot
Koko nimi:  King (taiteilijanimi)
Ammatti:  ammattipainija
Sukupuoli:  mies
Ikä:  30 (Tekken)   32 (Tekken 2)
Kotipaikka:  Meksiko
Luonteenpiirteet:  Ei yliluonnollisia kykyjä. Käyttää tehokkaita painijan liikkeitä.
Suhteet
Tutut:  Armor King, ystävä
Infobox OKVirheellinen NIMI-arvo: 
Alkuperäisen Kingin ensiesiintyminen tapahtui ensimmäisessä Tekkenissä ja hän palasi myös sarjan toiseen osaan. King oli naamioita käyttävä painija joka otteli ylläpitääkseen orpokotiaan. Armor King oli Kingin ystävä sekä kilpailija ja hän oli Kingin loppuvastus peleissä Tekken ja Tekken 2. Toisen turnauksen jälkeen, Ogre tappoi Kingin. Tekken 3:sta eteenpäin, Kingin kasvattama orpolapsi on toiminut Kinginä.